રાજકીય સૂત્રો કહે છે કે મોહન ભાગવત એક આદરણીય નેતા છે પરંતુ આવા નિવેદનથી ભારતીય લશ્કરના માન-સન્માન અને લશ્કરની વિશ્વસનિયતા પર મસમોટો પ્રશ્નાર્થ ચિહ્ન લાગી શકે છે. શું તેઓ એમ કહેવા માગે છે કે પાકિસ્તાન કે ચીન સાથે યુદ્ધ થાય તો આપણા લશ્કરને યુદ્ધના મોરચે પહોંચવામાં છ થી સાત મહિના લાગે? આજના ઝડપી યુગમાં આ વાત સામાન્ય લોકોના ગળે કઇ રીતે ઉતરી શકે? ઈઝરાયેલના નાગરિકો જ્યારે ઈદી અમીનના શાસનમાં યુગાન્ડાના એરપોર્ટ પર બંધક બનાવવામાં આવ્યા ત્યારે એમને હજારો માઈલ દૂરથી છોડાવવા માટે ઈઝરાયેલના કમાન્ડોને છ સાત મહિના નહીં પણ છ સાત દિવસ જ લાગ્યા હતા અને ઇઝરાયેલના તમામ નાગરિકોને સહીસલામત છોડાવીને સાથે લાવેલા વિમાનમાં બેસાડીને ઇઝરાયેલ લઇ જવાયા હતા. અર્થાત લશ્કર હરહંમેશ યુદ્ધ માટે ખડેપગે તૈયાર હોય જ છે.